**תקציר**

**רקע:** לישמניאזיסשל העור (הנקראת גם "שושנת יריחו", בלועזית: Cutaneous leishmaniasis) היא מחלה שמועברת על ידי נקבת זבוב החול ונגרמת על ידי מספר מינים של טפילים פרוטוזואים אובליגטוריים תוך-תאיים. ההיארעות של שושנת יריחו בעולם מוערכת בכשני מיליון מקרים בשנה, כאשר רוב המקרים מדווחים באזורי אמריקה הלטינית, אגן הים התיכון, המזרח התיכון ומרכז אסיה. בישראל שכיחות המחלה נשארה פחות או יותר זהה במשך שנים ועמדה על 0.2-7 מקרים למאה אלף נפש, שרובם נגרמו על ידי המין לישמניה רבא (L. major). עם זאת, בשנים האחרונות מדווחות באזור ירושלים, טבריה, יהודה ושומרון התפרצויות נרחבות של שושנת יריחו עם מאות מקרים חדשים, שכולם נגרמים על ידי לישמניה טרופיקה (L. tropica) – מין שהינו עמיד יותר לטיפול וגם גורם למהלך קליני חמור יותר.

**מטרה:** להשוות בין הרגישויות של לישמניה טרופיקה בצורת פרומסטיגוט in vitro לפרומומיצין ול- sodium stibogluconate.

**שיטות:** הטפילים התקבלו מ-18 דוגמאות קפואות של סטנדרט לישמניה טרופיקה, אשר הופשרו וגודלו כפרומסטיגוטים חוץ-תאיים. בדיקת הרגישות ל-sodium stibogluconate ולפרומומיצין בוצעה באמצעות ניתוח הפעילות המטבולית של הטפילים בעזרת AlamarBlue – מבחן פלורוסצנטי של יכולת קיום המבוסס על צמצום רזזורין על ידי דהידרוגנאז NADPH או NADH של הטפיל. טפילים בעלי יכולת קיום הם פלורסצנטיים.

**תוצאות:** רק 11 מתוך 18 הדוגמאות המופשרות ניתן היה לגדל לריכוזים מתאימים. בשמונה זנים מתוך
האחד-עשר הרגישות לפרומומיצין הייתה גבוהה יותר מהרגישות ל-sodium stibogluconate.

**דיון:** בניגוד לתוצאות שקיבלנו במחקרנו in vitro, בגוף החי sodium stibogluconate יעיל יותר מפרומומיצין בטיפול בנגעים בעור הנגרמים על ידי לישמניה טרופיקה. הדבר מוכיח שאין מתאם בין בדיקת רגישות in vitro המתבצעת על צורת פרומסטיגוט חוץ-תאי לבין הרגישות in vivo.